proxectonos/corpus_dominio_legal_administrativo_tmp huggingface dataset:
14/12/2018 | Administración LocalMunicipal
Brión
Aprobación definitiva do expediente de modificación de créditos núm.10/2018

EDICTO Aprobado definitivamente o expediente de modificación de créditos núm.10/2018, aprobado inicialmente por acordo do Pleno do 16.11.2018, ao non se ter presentado ningunha reclamación dentro do prazo de exposición pública, conforme ao disposto no artigo 177 en relación co 169 do texto refundido da Lei reguladora das facendas locais, faise público o resumo por capítulos do estado de ingresos e gastos do orzamento trala aprobación do devandito expediente, que é o seguinte: ORZAMENTO DE INGRESOS ORZAMENTO DE GASTOS Brión, 13 de decembro de 2018. O alcalde José Luis García García
14/12/2018 | Administración LocalMunicipal
Vilarmaior
Aprobación inicial de modificación de Ordenanza reguladora de prezo público

Aprobada inicialmente polo Pleno deste concello en sesión de data dez de decembro de dous mil dezaoito, a modificación da ordenanza reguladora do prezo público pola actividade de termalismo social, sométese a información pública, durante un prazo de trinta días, desde o seguinte ao da publicación deste anuncio, para a presentación de reclamacións. De non presentarse ningunha reclamación a ordenanza entenderase aprobada definitivamente. Vilarmaior, 11 de decembro de 2018 O ALCALDE Carlos Vázquez Quintián
14/12/2018 | Administración LocalMunicipal
Cariño
Piscina novembro 2018

No Decreto da Alcaldía 675/2018, de data 10 de decembro de 2018, aprobáronse os padróns fiscais de contribuíntes que deseguido se relacionan: - Taxa por prestación do servizo público das instalacións da piscina municipal de Cariño, correspondentes ó mes de novembro de 2018. Prazo de ingreso: O prazo de ingreso en período voluntario será dende o día 11 de decembro de 2018 ata o 10 de febreiro de 2019, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 11 de decembro de 2018. O Alcalde José Miguel Alonso Pumar
14/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63871. Edificación auxiliar e peche parcela. Concello de Carballo

Rocio Soledad Bitan Casades, solicita de Augas de Galicia por atoparse nas marxes do río Rosende, a autorización de obras, na parcela de referencia catastral 002100800NH28D0000OB, no lugar de Vivente nº 4, parroquia de Ardaña (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63871. As obras solicitadas consisten na execución dunha construción auxiliar á vivenda, demolición de muro en ruínas e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de decembro de 2018 O xefe do servizo territorial Néstor Rodríguez Arias
14/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63231. Recuperación de camiño. Concello de Arteixo

Concello de Arteixo, solicita de Augas de Galicia por atoparse nas marxes do río s/d, a autorización de obras, no lugar de Monteagudo a Capela da Estrela, parroquia de Monteagudo (San Tomé), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63231. As obras solicitadas consisten na execución das obras reflectidas no proxecto de: “Recuperación do camiño tradicional de Monteagudo á Capela da Estrela – Treito CM 00094”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de decembro de 2018 O xefe do servizo territorial Néstor Rodríguez Arias
14/12/2018 | Administración LocalMunicipal
Cerceda
Secretaría
Acordo sobre prestación económica na situación de incapacidade temporal do persoal ó servicio do Concello de Cerceda

En sesión de Concello-Pleno celebrada o 29/11/2018, adoptouse entre outros o acordo que se transcribe na súa parte dispositiva: Primeiro. Revocar o acordo do Concello de Cerceda de data 24 de setembro de 2012, relativo ó complemento das prestacións do personal funcionario e o personal laboral fixo e indefinido ao servizo do Concello de Cerceda nas situacións de incapacidade temporal. En consecuencia, as prestacións que deberá percibir o persoal funcionario l e o persoal laboral fixo e indefinido ao servizo do Concello de Cerceda e a súa sociedade mercantil nas situacións de incapacidade temporal serán as establecidas nesta Admninistración con anterioridade á entrada en vigor do do Real Decreto-Ley 20/2012, de 13 de xullo. Segundo. Un extracto do presente acordo será obxecto de publicación no Boletín Oficial da Provincia. Terceiro. Este acto producirá efectos á partir do día seguinte ao da súa aprobación” Cerceda, 11 de decembro de 2018. O Alcalde-Presidente José García Liñares
14/12/2018 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de novembro de 2018

Mediante resolución de alcaldía de data 10 de decembro de 2018 aprobouse o padrón do servizo de axuda no fogar básica e dependencia do mes de novembro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 14 de decembro de 2018 ao 14 de febreiro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de decembro de 2018 O alcalde José Luis García García
14/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64142. Acondicionamento de terreos. Concello de Vimianzo

Concello de Vimianzo, solicita de Augas de Galicia por atoparse nas marxes do río Monte Barrigoso, a autorización de obras, no lugar de Castelo de Vimianzo, parroquia de Vimianzo (San Vicenzo), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64142. As obras solicitadas consisten na execución das obras reflectidas no proxecto de: ”Acondicionamento exterior dos terreos que rodean o Castelo de Vimianzo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de decembro de 2018 O xefe do servizo territorial Néstor Rodríguez Arias
12/12/2018 | Administración LocalMunicipal
Cabana de Bergantiños
Aprobación do padrón fiscal da taxa polo servizo integral da auga

Con data 3 de decembro de 2018, o alcalde, D. José Muiño Dominguez, ditou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de setembro de 2018 ao 30 de novembro de 2018, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 -Regulamento Xeral de Recadación-, por medio do presente RESOLVO: PRIMEIRO.- Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período do 1 de setembro ao 30 de novembro de 2018, que consta de 1.123 usuarios e que ascende ao importe de 42.832,35 €, incluíndo o servicio integral da auga, o IVE e o canon da auga. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” Cabana de Bergantiños, 5 de decembro de 2018 O alcalde Asdo. José Muiño Domínguez
12/12/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 7 de novembro de 2018, ditou o seguinte DECRETO: “Ausentándome do termo municipal o próximo xoves, día 8 de novembro de 2018, e tendo en conta o establecido no artigo 125.1 da Lei 7/85, do 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVO: Que me substitúa nas miñas funcións a Donelia Kab Chahidi, D.ª María García Gómez, o xoves día 8 de no-vembro de 2018. Alcaldía da Cidade de A Coruña, a sete de novembro de 2018. O Alcalde, Xulio Xosé Ferreiro Baamonde. Asdo.”. A Coruña, 7 de novembro de 2018. O ALCALDE, P. D. D.ª M.ª Eugenia Vieito Blanco
12/12/2018 | Administración LocalMunicipal
Arteixo
Secretaría Xeral
Relación inicial de bens e dereitos afectados pola expropiación derivada da obra denominada “Senda peonil na estrada AC-552 entre Quinto Pino e A Maceira”

ANUNCIO Consonte ao establecido no Acordo Plenario do Concello de Arteixo, de data 29 de novembro de 2018, sométese a información pública por período de 15 días hábiles, a relación INICIAL de bens e dereitos afectados pola expropiación derivada da obra denominada SENDA PEONIL NA ESTRADA AC-552 ENTRE QUINTO PINO E A MACEIRA, aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, no Concello de Arteixo, Edificio de Usos Múltiples, Aveda. de Arteixo, 249, 3.º, en horario de luns a venres de 9.00 a 14.00 horas, a fin de que poidan alegar e presentar os documentos e xustificacións que estimen pertinentes. ARTEIXO, 04 de decembro de 2018. Por delegación, Decreto n.º 1336/2015 Asdo.: José Ramón Amado de la Fuente CONCELLEIRO DE OBRAS E SERVICIOS MUNICIPAIS
12/12/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 22 de novembro de 2018, ditou o seguinte DECRETO: “Ausentándome do termo municipal o próximo venres, día 23 de novembro de 2018, e tendo en conta o establecido no artigo 125.1 da Lei 7/85, do 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVO: Que me substitúa nas miñas funcións a Cosmin Ioan Onagoitia Medkouri, D.ª María García Gómez, o venres día 23 de novembro de 2018. Alcaldía da Cidade de A Coruña, a vinte e dous de novembro de 2018. O Alcalde, Xulio Xosé Ferreiro Baamonde. Asdo.”. A Coruña, 22 de novembro de 2018. O ALCALDE, P. D. D.ª Mª Eugenia Vieito Blanco
12/12/2018 | Administración LocalMunicipal
Brión
Aprobación definitiva de modificación da Ordenanza fiscal reguladora da taxa por actividades e servizos relacionados coa hixiene urbana

Elevado a definitivo o acordo provisional do Pleno de data 17.10.2018, de aprobación da modificación da ordenanza fiscal reguladora da taxa por actividades e servizos relacionados coa hixiene urbana, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -. Modifícase o Anexo: Tarifas, que pasa a ter a seguinte redacción: A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de réxime local, comezará a aplicarse a partir do día 1 de xaneiro de 2019, permanecendo en vigor ata a súa modificación ou derrogación expresa. Brión, 7 de decembro de 2018 O alcalde José Luis García García
12/12/2018 | Administración LocalMunicipal
Boimorto
Aprobación definitiva de expedientes de modificación de créditos

EDICTO Aprobados definitivamente os expedientes administrativos de modificación de créditos suplemento de crédito 4/2018 de importe 57.097,21 € e transferencia de crédito 4/2018 por importe de 25.200,00 € no orzamento do Concello de Boimorto para o ano 2018, ao non presentarse ningunha reclamación no período de exposición ao público daqueles (quince días hábiles a partir da publicación no BOP n.º 217 de data 14/11/2018), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o Texto refundido da lei reguladora das facendas locais e do RD 500/900, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no orzamento para o ano 2018, os interesados/as debidamente legitimados poderán interpor recurso contencioso-administrativo consonte ao establecido no artigo 171 do Texto refundido da Lei reguladora das facendas locais RD 2/2004, do 5 de marzo. O que se fai público para xeral coñecemento e efectos. En Boimorto, sete de decembro de 2018. A alcaldesa Asdo.: María Jesús Novo Gómez
12/12/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Corrección de erros do calendario laboral para o ano 2019

Observado un erro na resolución do 29 de novembro de 2018 desta Xefatura Territorial –publicada no Boletín Oficial da Provincia da Coruña núm.231, do 4 de decembro de 2018–, pola que se determinan as festas laborais de carácter local de todos os concellos da provincia da Coruña para o ano 2019, e concretamente na determinación dos festivos correspondentes ao Concello de Muxía, cómpre modificar a dita resolución do seguinte xeito: – Na páxina 3/4 do anuncio número 2018/8992, onde di: Debe dicir: A Coruña, 7 de decembro de 2018. O xefe territorial de Economía, Emprego e Industria Pilar Josefa Gunther Micolau
12/12/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 5 de decembro de 2018, ditou o seguinte DECRETO: “Ausentándome do termo municipal o próximo venres, día 7 de decembro de 2018, e tendo en conta o establecido no artigo 125.1 da Lei 7/85, do 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVO: Que me substitúa nas miñas funcións a Noemie Martin Peralta El Atrache, D.ª María García Gómez, o venres día 7 de decembro de 2018. Alcaldía da Cidade de A Coruña, a cinco de decembro de 2018. O Alcalde, Xulio Xosé Ferreiro Baamonde. Asdo.”. A Coruña, 30 de novembro de 2018. O ALCALDE, P. D. D.ª M.ª Eugenia Vieito Blanco
12/12/2018 | Administración LocalMunicipal
Cedeira
Delegación de funcións da Alcaldía na primeira tenente de alcalde

ANUNCIO Con data 05.12.2018 foi ditada a Resolución de Alcaldía núm.563/2018 que literalmente dí: “Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE Tendo previsto ausentarme do termo municipal o día 7 de decembro de 2018, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as función de Alcaldía na 1.ª tenente de alcalde, D.ª Reina Maria Isaac Rafael Ruedas Arriscado, a fin de que substitúa na totalidade das citadas funcións o día 7 de decembro de 2018. Segundo. –Notificar a presente Resolución á interesada, así como publicada no taboleiro de edictos da Corporación e no Boletín Oficial da Provincia. En Cedeira, asinado dixitalmente na data que figura na marxe polo Sr. alcalde, Pablo Diego Moreda Gil, do que eu, Udane Miroslav Ens, como secretaria, dou fe.” O alcalde, Pablo Diego Moreda Gil
12/12/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 30 de novembro de 2018, ditou o seguinte DECRETO: “Ausentándome do termo municipal o próximo luns, día 3 de decembro de 2018, e tendo en conta o establecido no artigo 125.1 da Lei 7/85, do 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVO: Que me substitúa nas miñas funcións a Hongxia Balciunas Ipia, D.ª María García Gómez, o luns día 3 de decembro de 2018. Alcaldía da Cidade de A Coruña, a trinta de novembro de 2018. O Alcalde, Xulio Xosé Ferreiro Baamonde. Asdo.”. A Coruña, 30 de novembro de 2018. O ALCALDE, P. D. D.ª M.ª Eugenia Vieito Blanco
12/12/2018 | Administración LocalMunicipal
Brión
Aprobación definitiva de modificación da Ordenanza fiscal reguladora da taxa pola subministración de auga

Elevado a definitivo o acordo provisional do Pleno de data 17.10.2018, de aprobación da modificación da ordenanza fiscal núm.12 T reguladora da taxa pola subministración de auga, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -. Se modifican os epígrafes 1 ao 6 do art.6: Cota Tributaria, que pasan a ter a seguinte redacción: Os prezos varían dependendo do diámetro da acometida e do tipo de reposición a realizar na gabia: Cobro aos abonados morosos dos gastos ocasionados pola comunicación dos recibos pendentes de pago Esta cota é a que se refire ao reestablecemento do subministro Todos os prezos anteriores veranse gravados co IVE correspondente. A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de réxime local, comezará a aplicarse a partir do día 1 de xaneiro de 2019, permanecendo en vigor ata a súa modificación ou derrogación expresa. Brión, 7 de decembro de 2018 O alcalde José Luis García García
12/12/2018 | Administración LocalMunicipal
Boiro
Exposición pública modificación regulamento aula educación adultos

O Pleno do concello de Boiro na súa sesión de data 15/11/2018 aprobou provisionalmente a modificación do regulamento de funcionamento aula de educación secundaria de adultos publicado no BOP nº 231 de 4 de decembro de 2013, no seu artigo 5.1. d introducindo un párrafo de tal xeito co artigo 5.1 d quede redactado do seguinte xeito: “O alumnado admitido contribuirá con 40,00 € ao mantenemento da aula, para axudar a cubrir os gastos xerais derivados dos consumos eléctrico e de calefacción, limpeza e gastos de material didáctico que precisa o profesorado para o desarrollo das súas actividades docentes (gastos de fotocopias, merca de manuais didácticos e bibliografía, etc.). Nembargantes, cando existan razóns sociais, benéficas ou de interese público que así o aconsellen, poderá declararse a exención da cota de inscripción por parte da xunta de goberno local previo informe favorable do servizo correspondente. Esta cota ingresarase na conta bancaria indicada a tal efecto e nos prazos sinalados, debendo facer constar expresamente no recibo de ingreso o seguinte texto: “Cota de inscrición aula de educación secundaria de adultos.” O que se somete a un período de información pública durante 30 días aos efectos de que os interesados poidan examinar o expediente e presentar, no seu caso, as alegacións que consideren oportunas. No caso de non presentarse reclamacións, entenderase definitivamente adoptado o acordo sen necesidade de novo acordo plenario. Boiro, 5 de decembro de 2018 O Alcalde Juan José Dieste Ortigueira
12/12/2018 | Administración LocalMunicipal
Mesía
Aprobación definitiva de expediente de crédito extraordinario CE 04/2018

Rematado o prazo de exposición ao público do acordo plenario de data 8 de novembro de 2018, de aprobación inicial do expediente de crédito extraordinario CE 04/2018 do orzamento municipal para o exercicio 2018, publicado no BOP n.º 217, de data 14 de novembro de 2018, sen que se presentasen reclamacións, enténdese aprobado definitivamente, conforme ó disposto no artigo 177 en relación co 169 do Texto refundido da Lei reguladora das facendas locais. Así mesmo, en cumprimento da citada normativa, faise público o resumo por capítulos do estado de ingresos e gastos do orzamento trala aprobación do devandito expediente: En virtude do disposto no artigo 171 en relación co 177 do Texto refundido da Lei reguladora das facendas locais, contra esta aprobación definitiva poderase interpoñer recurso contencioso-administrativo na forma e prazos que establecen as normas reguladoras de dita xurisdición. Mesía, 7 de decembro de 2018. O alcalde Asdo.: Mariano Iglesias Castro
12/12/2018 | Administración LocalMunicipal
Porto do Son
Aprobación definitiva de modificación orzamentaria

EDICTO Sometido ao trámite de información pública o expediente de modificación orzamentaria “Transferencia de crédito n.º 20/2018”, aprobado inicialmente polo Pleno da Corporación o 08/11/2018 sen que se presentasen reclamacións, elévase a definitivo o referido acordo, segundo dispón o TRLFL. O resumo do orzamento por capítulos é o que segue: Contra este acto poderase interpoñer recurso contencioso-administrativo, no prazo de dous meses, contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso-Administrativa. Sen prexuízo de que poida interporse calquera outro que se estime oportuno. Porto do Son, 7 de decembro de 2018. O alcalde-presidente Asdo.: José Luis Oujo Pouso
03/12/2018 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de outubro

En data 27 de novembro de 2018 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Gunilla Wunder Ugwu, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de outubro de 2018. Elaborados os padróns mensuais que conteñen as liquidacións da taxa pola prestación do servizo do SAF no mes de outubro de 2018, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de outubro de 2018. O padrón correspondente ao mes de outubro consta de 69 contribuíntes (22 de libre concurrencia e 47 de dependencia) e un importe total de 3.929,71€ (3.431,17 € usuarios de dependencia e 498,54 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 28 de novembro de 2018 O Alcalde Asdo. José Muíño Domínguez
03/12/2018 | Administración LocalMunicipal
A Baña
Aprobación do padrón de hixiene urbana 2019

Aprobación do Padrón de Hixiene Urbana 2019 A Xunta de Goberno Local, con data do 23 de outubro de 2018, aprobou o Padrón de Hixiene Urbana para o exercicio 2019 que queda exposto ao público na Secretaría deste Concello polo prazo dun mes, contado desde o día seguinte ao da inserción do presente edicto no Boletín Oficial da Provincia, para os efectos dispostos no art.108 da Lei 7/85, do 2 de abril, reguladora das bases de réxime local, coa finalidade de que durante este período poidan formularse as reclamacións que se consideren oportunas perante esta Xunta de Goberno. De non producirse ningunha reclamación o dito Padrón quedará definitivamente aprobado. A Baña, 28 de novembro de 2018. O alcalde José Andrés García Cardeso
03/12/2018 | Administración LocalMunicipal
Noia
Administración Financeira. Intervención
Aprobación definitiva expediente créditos extraordinarios 3/2018

Rematado o prazo de exposición ao público do acordo plenario de data 30 de outubro de 2018 de aprobación inicial do expediente de crédito extraordinario número 3/2018 do orzamento municipal para o exercicio 2018. apróbase definitivamente o expdente 3/2018 de Crédito Extraordinario, conforme ó disposto nos artigos 177.2 en relación co 169.1 do Texto refundido da lei reguladora das facendas locais e 38.2 en relación 20.1 do Real Decreto 500/1990, de 20 de abril, polo que se aproba o Regulamento orzamentario. En cumprimento dos artigos 169.1 da devandita Lei e 20.1 do Real Decreto 500/1990, de 20 de abril, a que remiten, respectivamente, os artigos 177.2 de aquela e 38.2 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 28 de novembro de 2018. O alcalde, José Santiago Freire Abeijón
03/12/2018 | Administración LocalMunicipal
Rianxo
Tesourería - Recadación
Publicación de aprobación provisional de ordenanzas

Iniciada a tramitación de urxencia, expóñense ó público no Concello de Rianxo polo prazo de 15 días hábiles, contados dende a publicación do anuncio no BOP da Coruña, os seguintes acordos aprobados provisionalmente polo Pleno da Corporación, en sesión ordinaria celebrada o 29/11/2018: – Modificación da Ordenanza fiscal número 1, reguladora do Imposto sobre bens Inmobles. – Modificación da Ordenanza fiscal número núm.3, reguladora do imposto sobre vehículos de tracción mecánica De non presentarse reclamacións entenderanse definitivos os acordos ata entón provisionais. Rianxo, 30 de novembro de 2018. O ALCALDE Adolfo Muiños Sánchez
03/12/2018 | Administración LocalMunicipal
A Baña
Aprobación do padrón da taxa pola entrada de vehículos a través de beirarrúas 2019

Aprobación do Padrón da taxa pola entrada de vehículos a través de beirarrúas 2019 A Xunta de Goberno Local, con data do 23 de outubro de 2018, aprobou o Padrón pola entrada de vehículos a través de beirarrúas para o exercicio 2019 que queda exposto ao público na Secretaría deste Concello polo prazo dun mes, contado desde o día seguinte ao da inserción do presente edicto no Boletín Oficial da Provincia, para os efectos dispostos no art.108 da Lei 7/85, do 2 de abril, reguladora das bases de réxime local, coa finalidade de que durante este período poidan formularse as reclamacións que se consideren oportunas perante esta Xunta de Goberno Local. De non producirse ningunha reclamación o dito Padrón quedará definitivamente aprobado. A Baña, 28 de novembro de 2018. O alcalde José Andrés García Cardeso
03/12/2018 | Administración LocalMunicipal
Sada
Servizos Económicos
Conta xeral do presuposto de 2017

En sesión celebrada o día 29 de novembro, a Comisión Especial de Contas informa a Conta Xeral do exercicio 2017 deste Concello. En cumprimento do establecido no artigo 212.3 do Texto refundido da Lei reguladora das facendas locais, aprobado polo Real decreto lexíslativo 2/2004, do 5 de marzo, exponse ao público a devandita conta por prazo de quince días a contar dende o seguinte ao da inserción do presente anuncio no BOP, durante os cales e oito máis, os interesados poderán presentar as reclamacións, reparos ou observacións que estimen oportunas. Sada, 29 de novembro de 2018. O alcalde Oscar Benito Portela Fernández
03/12/2018 | Administración LocalMunicipal
Fene
Servizos Económicos e Tributarios
Anuncio de aprobación definitiva dos expedientes modificativos de crédito 17/2018 e 19/2018

O Pleno desta Corporación en sesión ordinaria celebrada o 31 de outubro de 2018 aprobou inicialmente os expedientes de modificación de créditos núm.17/2018, subexpediente 01/2018 de suplementos de crédito e crédito extraordinario, e núm.19/2018, subexpediente 04/2018 de suplemento de créditos. Transcorrido o prazo de exposición ao público sin que se presentaran reclamacións, considéranse definitivamente aprobados e, de conformidade co recollido nos artigos 179.4 e 169.3 TRLRFL, faise público o resumo por capítulos do estado de gastos do orzamento do exercicio 2018: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Asinado dixitalmente en Fene polo alcalde, Gumersindo Pedro Galego Feal, o 28 de novembro de 2018.
03/12/2018 | Administración LocalMunicipal
Arteixo
Secretaría Xeral
Anuncio de publicación das listaxes definitivas de axudas ao estudo da liña 1 (comedor) e da liña 2 (adquisición de libros e material didáctico) curso 2018/2019

ANUNCIO de publicación das listaxes definitivas de axudas ao estudo da liña 1 (comedor) e da liña 2 (adquisición de libros e material didáctico) curso 2018/2019 aprobadas pola Xunta de Goberno Local de data 22 de novembro de 2018 Están publicadas na web municipal (www.arteixo.org) e no taboleiro de edictos do Concello, as listaxes definitivas de axudas ao estudo da liña 1 (comedor) e da liña 2 (adquisición de libros e material didáctico) curso 2018/2019 aprobadas pola Xunta de Goberno do 22 de novembro de 2018. As persoas interesadas poderán interpoñer recurso de reposición contra o presente acordo no prazo dun mes contado desde o día seguinte á publicación do presente anuncio da publicación da listaxe perante o mesmo órgano que o ditou. Arteixo, 27 de novembro de 2018. Asdo.: Celina Varela Suárez Concelleira de Relacións coa Comunidade Educativa
03/12/2018 | Administración LocalMunicipal
A Pobra do Caramiñal
Aprobación provisional da modificación da Ordenanza fiscal n.º 20 reguladora da taxa polo servizo de sumidoiros

O Pleno deste concello, na sesión extraordinaria realizada no día 15 de novembro, acordou a aprobación provisional da modificación da Ordenanza fiscal n.º 20 REGULADORA DA TAXA POLO SERVIZO DE SUMIDOIROS. E en cumprimento do disposto no artigo 17.2 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, sométese o expediente á información pública polo prazo de trinta días contados dende o día seguinte ó da inserción deste anuncio no Boletín Oficial da Provincia da Coruña, para que as persoas interesadas poidan examina-lo expediente e presenta-las reclamacións que estimaren oportunas. Durante o devandito prazo poderá ser examinado por calquera persoa interesada nas dependencias municipais para se formularen as alegacións que se estimaren pertinentes. Así mesmo, estará á disposición do público na sede electrónica deste concello https://apobra.sedelectronica.es/transparency/ no apartado de Normativa e subapartado de ORDENANZAS E REGULAMENTOS ORDENANZAS Y REGLAMENTOS. Se transcorrido o devandito prazo non se presentaren reclamacións, considerarase aprobado definitivamente o devandito acordo. Na Pobra do Caramiñal, a 28 de novembro de 2018 O alcalde José Luís Piñeiro García
03/12/2018 | Administración LocalMunicipal
Teo
Anuncio de delegación da Alcaldía

ANUNCIO DE DELEGACIÓN DA ALCALDÍA O 27 de novembro de 2018 ditouse a resolución de delegación das funcións da Alcaldía, pola que se delega en don Columbiano Khannous Huaccha, como primeiro tenente de alcalde, a totalidade das funcións que corresponden á Alcaldía, entre os días 6 e 9 de decembro de 2018, ámbolos dous incluídos. De acordo coa lexislación vixente, a delegación conferida poderá revocarse en calquera momento pola Alcaldía. Teo, 28 de novembro de 2018. O alcalde, Rafael C. Sisto Edreira
03/12/2018 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Proxecto de Regulamento do Consello Municipal de Accesibilidade de Santiago de Compostela

O Pleno da Corporación na súa sesión ordinaria celebrada o 18 de outubro de 2018 aprobou inicialmente o: – Proxecto de Regulamento do Consello Municipal de Accesibilidade de Santiago de Compostela. En cumprimento do disposto no artigo 49 da Lei de Bases do Réxime local, o proxecto inicialmente aprobado someterase a información pública durante o prazo de TRINTA DÍAS, contados a partir do día seguinte ao da publicación deste anuncio no Boletín Oficial da Provincia. Durante este prazo os interesados poderán consultar o expediente e formular as reclamacións e suxestións que xulguen oportunas. A documentación poderá consultarse na Dirección de Área de Urbanismo do Concello de Santiago (Pazo de Raxoi, 2.º andar), de luns a venres, en horario de 9 a 14 horas, ou no seguinte enlace: http://transparencia.santiagodecompostela. gal/media/documentos/Regulamento_do_Consello_Municipal_de_accesibilidade. pdf No suposto de que non se tiveran formulado alegacións durante o citado prazo, entenderase definitivamente adoptado o acordo, ata entón provisional, sen prexuízo da necesaria publicación do texto íntegro do proxecto que resulte definitivamente aprobado no Boletín Oficial da Provincia, segundo esixe o artigo 70.2 da LBRL. Santiago de Compostela, 26 de novembro de 2018. O concelleiro de espazos cidadáns, dereito á vivenda, mobilidade e relacións veciñais Asdo.: Jorge Duarte Vázquez
03/12/2018 | Administración LocalMunicipal
Muxía
Anuncio de aprobación inicial de modificación de crédito 12/2018

ANUNCIO DE APROBACIÓN INICIAL DE EXPEDIENTES DE MODIFICACIÓN DE CRÉDITO O día 28 de novembro de 2018 o Pleno da Corporación aprobou inicialmente os expedientes de modificación de crédito “suplemento de crédito 2/2018 ” financiado con “baixas por anulación de créditos 2/2018” e o expediente de “transferencia de crédito 12/2018”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, estes acordos inicias expóñense ao público durante o prazo de 15 días a efectos de posibles reclamacións. Se durante o dito prazo de exposición non se presentaran reclamacións ao respecto, estas modificacións entenderase definitivamente aprobadas unha vez se leve a cabo a súa publicación segundo establece a normativa de aplicación. Muxía, 30 de novembro de 2018. O alcalde Félix Porto Serante
03/12/2018 | Administración LocalMunicipal
San Sadurniño
Aprobación provisional da modificación da Ordenanza fiscal número I-2 reguladora do imposto sobre actividades económicas

O Pleno deste Concello, en sesión extraordinaria de data 28 de novembro de 2018, adoptou o acordo de aprobar provisionalmente a modificación da Ordenanza fiscal número I-2 reguladora do Imposto sobre actividades económicas. De conformidade co establecido no art.17 do Real Decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, sométese o expediente a información pública polo prazo de trinta días, a contar dende o seguinte ao de publicación deste anuncio no Boletín Oficial da Provincia, aos efectos de que tódalas persoas interesadas podan presentar as reclamacións que estimen pertinentes. Rematado o período de exposición pública a Corporación adoptará o acordo definitivo que proceda, resolvendo todas as reclamacións que se presentasen. No caso de que durante dito prazo non se presente ningunha reclamación, entenderase definitivamente adoptado o acordo ata entón provisional. San Sadurniño, 28 de novembro de 2018. O alcalde Secundino García Casal
03/12/2018 | Administración LocalMunicipal
Noia
Administración Financeira. Intervención
Aprobación definitiva 1ª modificación das bases execución orzamento 2018

O Pleno desta Corporación, na sesión plenaria ordinaria celebrada no día 30 de outubro de 2018, aprobou inicialmente a modificación da base núm.20ª das de execución orzamentaria vixentes en 2018. Sometido o expediente a exposición pública tras a inserción no Boletín Oficial da Provincia da Coruña número 211, de de 6 de novembro, de acordo co artigo 169.1 do Real decreto lexislativo 2/2004, de 5 de marzo, polo que se aproba o Texto refundido da Lei de facendas locais, a fin de que os interesados podan examinalo e presentar as reclamacións que estimen oportunas. Finalizado o prazo de exposición pública sen que se presentaran reclamacións, o expediente considerarase definitivamente aprobado, debendo inserir o anuncio da aprobación definitiva co correspondente resumo por capítulos: Así mesmo, en aplicación do artigo 75.5 da Lei de bases do réxime local, deberá fixarse no taboleiro de anuncio do Concello o presente anuncio. En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 28 de novembro de 2018 O alcalde, José Santiago Freire Abeijón
03/12/2018 | Administración LocalMunicipal
Tordoia
Aprobación inicial de modificación do artigo 7 da Ordenanza do subministro de auga e servizos complementarios

ANUNCIO Asunto: aprobación inicial modificación Ordenanza reguladora O Pleno da Corporación, en sesión ordinaria celebrada o día 4 de outubro de 2018, acordou a aprobación inicial da modificación da Ordenanza fiscal reguladora da taxa polo subministro de auga potable e servizos complementarios (artigo 7), e en cumprimento do disposto na cláusula vinte oito d) de revisión de prezos do prego de condicións económico-administrativas do contrato de xestión do servizo (IPC), sométese o expediente a información pública polo prazo de 30 días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Se modifica o artigo 7 que pasa a ter a seguinte redacción: SUMINISTRO DE AUGA: A) Usos domésticos: Mínimo ata 15 m 3 /mes 0,3606 €/m 3 Exceso 0,4236 €/m 3 B) Usos industriais Mínimo ata 30 m 3 /mes 0,3606 €/m 3 Exceso 0,4474 €/m 3 SANEAMENTO: Por m 3 facturado de auga 0,1126 €/m 3 ACOMETIDAS ABASTECEMENTO: Arqueta para colocación de tapa de 15x25 Lonxitude de gabia de 1 a 5 metros (apertura e peche e reposición de pavimento). Fanse prezos diferentes dependendo do diámetro da acometida e do tipo de reposición a realizar na gabia e pavimento. Acometidas de máis de 5 metros farase un presuposto para cada caso. ACOMETIDAS REDE DE SUMIDOIRO: Arqueta para colocación de tapa de 15x25 Lonxitude de gabia de 1 a 5 metros (apertura e peche e reposición de pavimento) Acometidas de máis de 5 metros farase un presuposto para cada caso. VARIACIÓN NA TITULARIDADE SEN DAR LUGAR A MODIFICACIÓNS NAS INSTALACIÓNS: 14,89 €. Tordoia, 27 de novembro de 2018. O alcalde Antonio Pereiro Liñares
03/12/2018 | Administración LocalMunicipal
Vimianzo
Anuncio de aprobación definitiva do expediente de modificación de crédito núm.2018/CE/03

En cumprimento do artigo 169.1, por remisión do 177.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, previo anuncio no BOP núm.199, de data 15/10/2018, queda automaticamente elevado a definitivo o acordo plenario do día 05/10/2018 sobre o expediente de modificación de créditos núm.2018/CE/03, quedando o orzamento resumido por capítulos do seguinte xeito: Contra este acordo, segundo o disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo disto e consonte o establecido no artigo 171.3 do Real Decreto Lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Vimianzo, 28 de novembro de 2018 O Alcalde Manuel Antelo Pazos